Սովորեք: Անկախ մասնագիտությունից, անձնական ֆինանսների մասին հստակ պատկերացում ունենալը կօգնի շատ իրավիճակներում ճիշտ կողմնորոշվել: Միայն ուսանողական տարիներին ստացած տեսական գիտելիքները բավարար չեն, կյանքի ընթացքում ավելի շատ գործնական ֆինանսներ են պետք գալու: Օրինակ` գիտե՞ք, թե ինչով են տարբերվում վարկի տարեկան փաստացի տոկոսադրույքը և ուղղակի տոկոսադրույքը… Իսկ գիտե՞ք, որ վարկի մարման համար բավարար գումար չպատրաստելու, նույնիսկ ամբողջ վարկը չմարելու հիմնական պատճառներից մեկը հենց այս գիտելիքի պակասն է… Սովորեք մասնագետներից կամ մասնագիտացված ռեսուրսներից` կայքեր, գրքեր և այլն: Ընկերներից «մի երկու բառով» մոտավոր մի բան իմանալը գիտելիք չէ և շատ դեպքերում իրականությունից էլ կարող է հեռու լինել…